Publication: Magyar Közlöny
Issue: MK-1999-5 (Year: 1999, Number: 5)
Era: 1990-2004
Section: a 9/1999. (I. 27.) FVM rendelethez
Paragraph Index: 93

3. A leölés különleges előírásai 3.1. Szabadgolyós pisztoly vagy puska Ezek az eszközök különböző állatfajok, elsősorban a tenyésztett nagyvad és a szarvas leölésénél alkalmazhatók. 3.2. Lefejezés és a nyak kicsavarása (nyakcsigolyák kificamítása) Ezek a módszerek csak baromfi és egyéb madarak leölésénél alkalmazhatók. 3.3. Vákuumkamra Ez a módszer csak bizonyos tenyésztett vadon élő és fogyasztásra szánt szárnyasok (fürj, fogoly és fácán) véreztetés nélküli leölésekor alkalmazható. Az általános előírások betartásán kívül gondoskodni kell: — az állatoknak olyan légmentesen zárt kamrában való elhelyezéséről, amelyben a vákuum nagyteljesítményű elektromos szivattyú segítségével gyorsan elérhető, — arról, hogy a vákuum az állatok halálának pillanatáig fennmaradjon, — az állatoknak olyan szállítótartályokban való csoportos elhelyezéséről, amelyek az erre a célra szolgáló vákuumkamrában elhelyezhetők.

Source: https://magyarkozlony.hu/hivatalos-lapok/0397fe0af80975bdcc6b029fb5af48b1865aa76b/dokumentumok/273786f115ddd0fc90d9686915b72ac6bc4db581/letoltes